Smishing

סמישינג (באנגלית: Smishing) הוא ניסיון לגנבת מידע רגיש על ידי התחזות לגורם מהימן באמצעות הודעות טקסט הנשלחת אל הטלפון הסלולרי.

השם הוא נגזרת מהמילים הודעת טקסט (SMS) ופישינג.

הודעות הטקסט הנשלחות אל הקורבן מהוות פיתיון להורדת אפליקציות זדוניות ולחשיפת פרטי הזדהות ונתונים רגישים באמצעותם יכול התוקף לבצע פעולות בשמו של הקורבן.

מניעה והתגוננות 
הודעות הטקסט מעוצבות כך שיראו לגיטימיות ולא יעוררו את חשדו של הקורבן בעת המעבר אל האתר הזדוני לצורך מילוי פרטיו האישיים או לשם הורדת אפליקציה מתחזה.

האתרים הזדוניים אליהם מועבר הקורבן הם אתרים המתחזים לחברות כרטיסי אשראי, בנקים, ספקי דואר אלקטרוני ועוד.

על מנת להתגונן מהתקפות אלה יש לגלות עירנות ולפעול על פי מספר כללים:
 יש להימנע מלחיצה על קישורים המתקבלים בהודעות טקסט, גם אם הן נשלחו מגורם מוכר.
 יש להימנע מהזנת פרטים אישים בהגרלות שונות ובאתרי אינטרנט שנפתחו בכפייה.
 הורדת יישומים תבוצע דרך החנות המקוונת Google Play בעבור מכשירי אנדרואיד וחנות App Store בעבור מכשירי iOS.

ראו גם 
 הונאה
 פישינג
 גנבה
תרמית זכייה בפרס

קישורים חיצוניים 
 שופרסל, מקדונלד'ס וסלקום: כל ההונאות - איך נמנעים ומה עושים אם נפלתי? באתר eset
 הודעת SMS מטרידה: 'צילמתי אותך, שלם לי' באתר ynet
 כיצד מתגוננים מפני הודעות הסמס הזדוניות? באתר וואלה!
 מה אנחנו יכולים ללמוד מהשיעור המפחיד שקיבלו מנויי הכללית באתר הארץ
 אלפים קיבלו הודעות פישינג. איך ניתן לזהות אותן? באתר גלובס
 איך נזהרים מהונאת פישינג? באתר בנק דיסקונט

הערות שוליים 

האקינג
אבטחת מחשבים
סוגי התקפות קיברנטיות
תרמיות